b"\n_START_ARTICLE_\nKazan-katedralen\n_START_PARAGRAPH_\nKazan-katedralen er en russisk ortodoks kirke, der ligger i det nord\xc3\xb8stlige hj\xc3\xb8rne af den R\xc3\xb8de Plads i Moskva. Den nuv\xc3\xa6rende bygning er en rekonstruktion af den originale kirke, der blev \xc3\xb8delagt p\xc3\xa5 direktiv af den dav\xc3\xa6rende diktator i Sovjetunionen, Josef Stalin i 1936.\n_START_SECTION_\nDen originale katedral\n_START_PARAGRAPH_\nDen oprindelige kirke blev rejst som en helligdom i de tidlige 1630'ere for at markere befrielsen af Moskva fra polsk invasion i 1612 af en folkeh\xc3\xa6r under de urolige tider i Rusland._NEWLINE_Efter at Moskva var ryddet for polakker, tilskrev prins Dmitry Pozharsky sin succes guddommelig hj\xc3\xa6lp fra helgenen Theotokos af Kazan, til hvem han havde bedt adskillige gange. Af sine private midler finansierede han konstruktionen af en tr\xc3\xa6kirke helliget Jomfruen af Kazan p\xc3\xa5 Den R\xc3\xb8de Plads i Moskva._NEWLINE_Efter at den lille helligdom var blevet \xc3\xb8delagt af en brand i 1632, beordrede zaren den erstattet af en murstenskirke. Den et-kuplede bygning med flere lag af kokoshnik, et bredt galleri og et t\xc3\xa5rn, blev indviet i oktober 1636._NEWLINE_Efter talrige renovationer og senere tilbygninger gik det oprindelige design tabt. Den ansete russiske arkitekt Peter Baranovsky stod for en komplet rekonstruktion af kirkens facade, som f\xc3\xb8rte den tilbage til det oprindelige design i 1929\xe2\x80\x931932. Nogle specialister kritiserede dog pr\xc3\xa6cisionen i denne rekonstruktion._NEWLINE_I 1936, da den R\xc3\xb8de Plads skulle g\xc3\xb8res klar til afholdelsen af milit\xc3\xa6rparader, beordrede Josef Stalin, at pladsen blev ryddet for kirker. P\xc3\xa5 trods af en indsats af Baranovsky for at redde den, kunne han ikke forhindre Kazan-katedralen i at blive revet ned. Han sikrede dog, at Vasilij-katedralen ikke blev revet ned.\n_START_SECTION_\nRekonstruktionen\n_START_PARAGRAPH_\nEfter Sovjetunionens fald blev Kazan-katedralen den f\xc3\xb8rste kirke, der blev genopbygget. Katedralens genopbygning (1990\xe2\x80\x931993) var baseret p\xc3\xa5 de detaljerede opm\xc3\xa5linger og fotografier af den oprindelige kirke, som Peter Baranovsky udf\xc3\xb8rte f\xc3\xb8r \xc3\xb8del\xc3\xa6ggelsen i 1936."